
రాజ్యాగంలో పొందుపరచిన అంశాల గురించి ప్రజలకు తెలియజెయ్యాలనే ఉద్దేశంతో సినిమా తీస్తే, శాంతి భద్రతల సమస్య వస్తుందంటూ సెన్సార్ బోర్డ్ నిరంకుశంగా వ్యవహరించి సర్టిఫికెట్ ఇవ్వడానికి నిరాకరించిందని ‘శరణం గచ్ఛామి’ దర్శక నిర్మాతలు ఆవేదన వ్యక్తం చేస్తున్నారు. తమకు న్యాయం జరిగేవరకూ పోరాటం చేస్తామని స్పష్టం చేస్తున్నారు. ప్రేమ్రాజ్ దర్శకత్వంలో బొమ్మకు క్రియేషన్స్ పతాకంపై బొమ్మకు మురళి నిర్మించిన చిత్రం ‘శరణం గచ్ఛామి’. నవీన్ సంజయ్, తనిష్క్ తివారి జంటగా నటించిన ఇందులో పరుచూరి వెంకటేశ్వరరావు, పోసాని కృష్ణమురళి, జయప్రకాశ్రెడ్డితో పాటు రచయిత దేశపతి శ్రీనివాస్, బీసీ సంఘం నాయకులు ఆర్. కృష్ణయ్య వంటివాళ్లూ కీలక పాత్రలు చేవారు. సోమవారం నిర్మాతల మండలి హాలులో ఏర్పాటుచేసిన సమావేశంలో నిర్మాత మురళి మాట్లాడుతూ ‘‘డాక్టరేట్ పొందిన నేను, ఎంతో పరిశోధనచేసి తయారుచేసిన సబ్జెక్టుతో ఈ సినిమా నిర్మించాను. గత డిసెంబర్లో సెన్సార్కు పంపితే, జనవరి 2న సెన్సార్ సభ్యులు చిత్రాన్ని చూశారు. ఈ సినిమా విడుదలైతే సమాజంలో శాంతి భద్రతల సమస్య తలెత్తుందనీ, అల్లర్లు చెలరేగుతాయనీ, అందువల్ల సర్టిఫికెట్ను నిరాకరిస్తున్నామనీ తెలియజేస్తూ సెన్సార్ ఆఫీసర్ పంపిన ఉత్తరం 22న పోస్ట్ ద్వారా అందడంతో షాకయ్యాం. ఏ నిబంధనల కింద సర్టిఫికెట్ నిరాకరిస్తున్నారో సెన్సార్వాళ్లు చెప్పలేదు. కావాలంటే రివిజన్ కమిటీకి వెళ్లమని సలహా ఇస్తున్నారు. ఇలా అయితే కొత్త నిర్మాతలు ఎలా వస్తారు? ఈ విషయంలో న్యాయం కోసం సుప్రీంకోర్టుకైనా వెళ్లేందుకు సిద్ధం’’ అని తేల్చి చెప్పారు. ‘‘ఇది ఓ జర్నలిస్ట్ కథ. రాజ్యాంగంలో పొందుపరచిన రిజర్వేషన్ల అంశంపై పీహెచ్డీ చేయాలనుకున్న అతనికి ఎలాంటి అనుభవాలు ఎదురయ్యాయనేదే ఈ చిత్ర కథాంశం. సన్నిహితులు, శ్రేయోభిలాషులకు ఈ సినిమా చూపిస్తే, చాలా బాగుందని మెచ్చుకున్నారు. ఆ ఉత్సాహంతో సెన్సార్కు వెళ్తే ఊహించని అనుభవం ఎదురైంది. ఏవైనా సన్నివేశాలు, సంభాషణలు అభ్యంతరమైతే చెప్పమని అడిగితే, మొత్తం సినిమానే అభ్యంతరకరంగా ఉందనీ, సినిమాలో కులాల గురించి చెప్పారనీ, దీనివల్ల శాంతిభద్రతల సమస్య వస్తుందనీ అన్నారు. తమిళ, మలయాళ భాషల్లో కొత్త ప్రయోగాలు చేస్తూ జాతీయ స్థాయిలో అవార్డులు పొందుతున్నారు. తెలుగులో అలాంటి ప్రయోగాలు రాకపోవడానికి ఇలాంటి సెన్సార్ విధానాలే కారణం. సమాజానికి మేలుచేసే సినిమా తియ్యకూడదా? రాజ్యాంగంలో చెప్పిన విషయాల గురించే సినిమా తీస్తే, అది నిషేధం ఎందుకవుతుంది?’’ అని దర్శకుడు ప్రేమ్రాజ్ ప్రశ్నించారు. - ‘శరణం గచ్ఛామి’ దర్శక నిర్మాతలు

raajyaagamlo ponduparachina amsaala gurinchi prajalaku teliyajeyyaalane uddesamto sinima teeste, saanti bhadratala samasya vastundantuu sensar bord nirankusamgaa vyavaharinchi certificate ivvadaaniki niraakarinchindani ‘saranam gachchami’ darsaka nirmaatalu aavedana vyaktam chestunnaru. tamaku nyaayam jarigevarakuu poratam chestamani spashtam chestunnaru. premraj darsakatvamlo bommaku criations pataakampai bommaku murali nirminchina chitram ‘saranam gachchami’. naveen sanjay, tanishk tivaari jantagaa natinchina indulo paruchuri venkateswararao, posani krishnamurali, jayaprakaashredditho paatu rachayita deshapati srinivas, bc sangham naayakulu ar. krishnayya vantivaalluu keelaka paatralu chevaaru. somavaram nirmaatala mandali haalulo erpaatuchesina samavesamlo nirmaata murali maatlaadutuu ‘‘doctorate pondina nenu, entho parisodhanachesi tayaaruchesina sabjektutho ee sinima nirminchaanu. gatha decemberlo sensarku pampithe, janavari 2na sensar sabhyulu chitraanni chusaru. ee sinima vidudalaite samaajamlo saanti bhadratala samasya talettundanii, allarlu chelaregutaayanii, anduvalla certificatnu niraakaristunnaamanii teliyajestu sensar afficer pampina uttaram 22na post dwara andadamtho shakayyam. e nibandhanala kinda certificate niraakaristunnaaro sensaarvaallu cheppaledu. kavalante rivision kamiteeki vellamani salaha istunnaru. ilaa ayithe kotta nirmaatalu ela vastaaru? ee vishayamlo nyaayam kosam supreenkortukaina vellenduku siddham’’ ani telchi cheppaaru. ‘‘idhi oo jarnalist katha. raajyaangamlo ponduparachina reservationla amsampai peehechdi cheyalanukunna ataniki elanti anubhavaalu edurayyaayanede ee chitra kathaamsam. sannihitulu, sreyobhilaashulaku ee sinima chupiste, chala bagundani mechukunnaru. aa utsaahamto sensarku velte oohinchani anubhavam eduraindi. evaina sannivesaalu, sambhaashanalu abhyantaramaite cheppamani adigithe, mottam cinemane abhyantarakaramgaa undanee, cinemalo kulaala gurinchi chepparani, deenivalla saantibhadratala samasya vastundanii annaru. tamila, malayaala bhaashallo kotta prayogaalu chestu jaateeya sthaayilo avaardulu pondutunnaaru. telugulo alanti prayogaalu rakapovadaniki ilanti sensar vidhaanaale kaaranam. samaajaaniki meluchese sinima tiyyakudada? raajyaangamlo cheppina vishayaala gurinche sinima teeste, adhi nishedham endukavutundi?’’ ani darsakudu premraj prasninchaaru. - ‘saranam gachchami’ darsaka nirmaatalu